ดานิโล ซัดชัย ชุดขาว เฉือน บาเยิร์น 1-0 ศึก ICC
ดานิโล กลายเป็นฮีโร่ของ ราชันชุดขาว เรอัล มาดริด เมื่อเป็นคนทำประตูชัยในช่วงท้ายเกมให้ยอดทีมของเมืองกระทิงดุบดเอาชนะ เสือใต้ บาเยิร์น มิวนิก ทีมจากเมืองเบียร์ไปหวุดหวิด 1-0 ศึก อินเตอร์เนชั่นแนล แชมป์เปี้ยนส์ คัพ 2016,การแข่งขันฟุตบอล อินเตอร์เนชั่นแนล แชมป์เปี้ยนส์ คัพ 2016 ที่สนาม เม็ตไลฟ์ สเตเดียม ประเทศสหรัฐอเมริกา ประจำวันที่ 4 ส.ค. คู่ที่น่าสนใจคู่ระหว่าง ราชันชุดขาว เรอัล มาดริด มหาอำนาจจากลาลีกา สเปน พบกับ เสือใต้ บาเยิร์น มิวนิก ยักษ์ใหญ่ของบุนเดสลีกา เยอรมนี,เปิดฉากเริ่มเกมทั้งสองทีมดาหน้าบุกเข้าใส่กันเป็นระลอก และเป็นฝั่ง บาเยิร์น มิวนิก ที่ได้โอกาสลุ้นประตูก่อนจากจังหวะฟรีคิกบริเวณกรอบเขตโทษเยื้องขวา ดาวิด อลาบา ได้ซัดบอลเสาออกแบบได้ลุ้น,นาทีที่ 25 ดาวิด อลาบา คนเดิม ได้โอกาสยิงฟรีคิกตำแหน่งเดิมอีกครั้ง ก่อนจะกดข้ามกำแพงไปแล้วแต่บอลชนเสาออกหลังไปแบบน่าเสียดายสุดๆ,3 นาทีต่อมา ยอดทีมจากเมืองเบียร์ได้ลุ้นประตูอีกครั้ง ยูเลียน กรีน ได้หลุดเข้าไปยิงในกรอบเขตโทษแต่บอลยังไปติดเซฟของ กีโก กาซิญา นายด่านคู่แข่ง,นาทีที่ 33 ทีมเสือใต้น่าได้ประตูขึ้นนำอย่างถึงที่สุด เมื่อ ธิอาโก อัลคันทารา ได้บอลบริเวณหน้ากรอบเขตโทษ ก่อนหาจังหวะตะบันเต็มข้อ บอลทำท่าจะเสียบเสาอยู่แล้ว แต่ดีที่ กิโก กาซิญา เหินหาวบินปัดได้ทันกาล,คล้อยหลังอีก 6 นาที ยอดทีมจากแดนกระทิงดุมีจังหวะได้ลุ้นสกอร์บ้าง เมื่อ ฮาเมส โรดริเกซ ได้บอลบริเวณหน้ากรอบเขตโทษ ก่อนจะกดด้วยซ้ายแบบเข้าข้อ แต่บอลหลุดกรอบออกไปไกล,หลังจากนั้นไม่มีทีมใดเบิกสกอร์แรกได้ จบครึ่งแรก เสือใต้ บาเยิร์น มิวนิก ยังเสมอ ราชันชุดขาว เรอัล มาดริด 0-0,เข้าสู่ครึ่งหลังได้ 15 นาที โลส บรังโกส พลาดโอกาสได้ประตูขึ้นนำ จากจังหวะ ที่ มาร์เซโล ตัดบอลได้และพาบอลสวนกลับเร็วไปถึงหน้าเขตโทษก่อนจ่ายให้ อัลวาโร โมราตา หลุดโล่งๆ ไปทางซ้ายก่อน ล็อกมาทางขวาตะบันหลุดเสาสองออกไป,นาทีที่ 62 ลูกทีมของ ซีเนอดีน ซีดาน หวิดได้ประตูขึ้นนำอีกครั้ง จากหจังหวะที่ อิสโก ได้บอลบริเวณหน้ากรอบเขตโทษ ก่อนสบโอกาสซัดด้วยขวาบอลพุ่งชนเสาอย่างน่าเสียดาย,ให้หลังอีก 6 นาที ราฟินญา ได้เปิดจากริมเส้นด้านขวามาที่หน้าประตูบอลเลยไปเสาสองและเป็น ดาวิด อลาบา ที่สอดมากดด้วยซ้ายบอลหลุดกรอบออกไป,แต่แล้วความพยายามของ ราชันชุดขาวก็มาประสบความสำเร็จขึ้นนำ 1-0 ในนาทีที่ 79 จากจังหวะที่ ดานิโล ลากบอลมาจากฝั่งขวาเลี้ยงตัดเข้ามาที่หน้าประตู ก่อนตัดสินใจกดด้วยซ้ายเต็มข้อ บอลพุ่งใบไม้ร่วงผ่านมือ สเวน อุลไช์ เสียบใต้คานอย่างสุดสวย,ช่วงเวลาที่เหลือไม่มีทีมใดทำประตูเพิ่มได้ จบเกม ราชันชุดขาว เรอัล มาดริด เป็นฝ่ายกำชัยเหนือ เสือใต้ บาเยิร์น มิวนิก ไป 1-0,รายชื่อตัวจริงของทั้งสองทีม,บาเยิร์น มิวนิก : สเวน อุชไรช์ (GK) - ฆาบี มาร์ติเนซ, นิโคลัส เฟลด์ฮาห์น, ดาวิด อลาบา, ราฟินญา, ธิอาโก อัลคันทารา, อาร์ตูโร วิดัล, ชาบี อลอนโซ, ยูเลียน กรีน, ฆวน เบร์นาท,เรอัล มาดริด : กิโก กาซญา (GK) - แซร์คิโอ รามอส, ราฟาเอล วารานมาร์เซโล, ดาเนียล การ์บาฆาล, ฮาเมส โรดริเกซ, ลูกา โมดริชคาเซมิโร, ลูคัส บาซเกซ, อิสโก้,  อัลวาโร โมราตา,ผลการแข่งขันคู่อื่น,เชลซี 3-1 เอซี มิลาน
ดานิโล กลายเป็นฮีโร่ของ ราชันชุดขาว เรอัล มาดริด เมื่อเป็นคนทำประตูชัยในช่วงท้ายเกมให้ยอดทีมของเมืองกระทิงดุบดเอาชนะ เสือใต้ บาเยิร์น มิวนิก ทีมจากเมืองเบียร์ไปหวุดหวิด 1-0 ศึก อินเตอร์เนชั่นแนล 2016
อินเตอร์เนชั่นแนล,แชมป์เปี้ยนส์ คัพ 2016,ราชันชุดขาว,เรอัล มาดริด,เสือใต้,บาเยิร์น มิวนิก,ผลบอล,ผลบอลสด,ข่าว,ข่าวกีฬา,ไทยรัฐออนไลน์